ผมทานยา Azycin ไปแล้ว 2กรัมตามที่ร้ายยาบอก*[อันนี้กินไปวันเสาร์นะครับ] ผมไปเล่าให้ร้านยาฟังครับ แล้วก็ได้สบู่มาด้วย อาการก็จากพฤหัสที่ผ่านมาครับ แล้วรู้สึกว่ามีแผลเหมือนร้อนในที่อวัยวะเพศ แล้วก็เลยใช้น้ำเกลือล้างมาก่อน พอมาวันเสาร์ก็รู้สึกว่าเห็นมีตุ่มๆขึ้นมา ก็อยากรู้ว่าประมาณกี่วันจะหายครับ
สวัสดีค่ะ ตุ่มที่บริเวณอวัยวะเพศชาย อาจมีสาเหตุจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ3.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมแนะนำพบแพทย์ตรวจร่างกายให้ได้การวินิจฉัยที่แน่นอน และตรวจคัดกรองโรคติดต่อทางเพศสัมพันธ์ไปด้วย ไม่ควรซื้อยาฆ่าเชื้อมากินเอง เพราะหากไม่ถูกโรค จะทำให้เชื้อดื้อยาได้การดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า